**REPUBLIKA HRVATSKA**

**ŠIBENSKO-KNINSKA ŽUPANIJA**

**GRAD SKRADIN**

**Povjerenstvo za provedbu natječaja**

KLASA:112-02/18-01/1

URBROJ: 2182/03-01-18-4

Skradin, 2. listopada 2018.g.

Na temelju članaka 19.-22. Zakona o službenicima i namještenicima u lokalnoj i područnoj (regionalnoj) samoupravi (NN 86/08 i 61/11, 4/18), Povjerenstvo za provedbu natječaja, dana 2. listopada 2018.g., objavljuje

**POZIV NA PRETHODNU PROVJERU ZNANJA I SPOSOBNOSTI (PISANO TESTIRANJE)**

1. Povjerenstvo za provedbu natječaja utvrdilo je kako pisanom testiranju za prijam

službenika/ce u službu u Grad Skradin, Jedinstveni upravni odjel na radno mjesto samostalni upravni referent za graditeljstvo i prostorno uređenje (1 izvršitelj/ica), na neodređeno vrijeme, može pristupiti slijedeća kandidatkinja:

* **ANITA IVIĆ**

II. Kandidatkinja pozvana na pisano testiranje (navedena pod točkom I.) treba pristupiti pisanom testiranju u Vijećnicu Gradske uprave Grada Skradina (Trg Male Gospe br. 3/I), dana **11. (jedanaesti) listopada 2018.g. (četvrtak) u 9,00 sati.**

III. Na testiranje potrebno je ponijeti osobnu iskaznicu ili putovnicu, kao i kemijsku olovku. Ne postoji mogućnost naknadnog pisanog testiranja, bez obzira na razloge koje kandidatkinju eventualno priječe da testiranju pristupi u naznačeno vrijeme. Smatra se da je kandidatkinja, ako se navedenog dana ne odazove do termina navedenog pod točkom II. ovog Poziva, bez obzira na razloge, povukla prijavu na natječaj. Smatrat će se da je prijavu povukla i ako na pisanom testiranju bude remetila mir i/ili pravila ponašanja s kojima će biti prethodno upoznata, kao i ako ne predoči osobnu iskaznicu ili putovnicu. Testiranje će trajati najduže 60 minuta. Povjerenstvo će provesti intervju neposredno nakon pisanog testiranja s kandidatkinjom ako ostvari najmanje 50% bodova na pisanom testiranju.

Ostale informacije vezane za pisano testiranje navedene su u obavijestima koje su prethodno objavljene na web-stranici Grada Skradina ([www.grad-skradin.hr](http://www.grad-skradin.hr)).

IV. Ovaj poziv objavljuje se na web-stranici Grada.

**PREDSJEDNIK POVJERENSTVA**  mr.sc. Antonijo Brajković